title: 2019 m. vasario 12 d. Komisijos įgyvendinimo reglamentas (ES) 2019/249, kuriuo pagal Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema, 2020–2022 m. laikinai sustabdomas muitų tarifų lengvatų, siejamų su tam tikrais BLS skyriais, taikymas tam tikroms BLS lengvatomis besinaudojančioms šalims

text:
13.2.2019

                  LT

                  Europos Sąjungos oficialusis leidinys

                  L 42/6

         KOMISIJOS ĮGYVENDINIMO REGLAMENTAS (ES) 2019/249
         2019 m. vasario 12 d.
         kuriuo pagal Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema, 2020–2022 m. laikinai sustabdomas muitų tarifų lengvatų, siejamų su tam tikrais BLS skyriais, taikymas tam tikroms BLS lengvatomis besinaudojančioms šalims
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (ES) Nr. 732/2008 (1), ypač į jo 8 straipsnio 3 dalį,
         pasikonsultavusi su Bendrųjų muitų tarifų lengvatų komitetu, nurodytu Reglamento (EB) Nr. 978/2012 39 straipsnyje,
         kadangi:

                     (1)

                     Reglamento (ES) Nr. 978/2012 8 straipsnio 1 dalyje nustatyta, kad muitų tarifų lengvatų pagal bendrosios lengvatų sistemos (toliau – BLS) bendrąją priemonę taikymas BLS skyriaus produktams, kurių kilmės šalis yra BLS lengvatomis besinaudojanti šalis, laikinai sustabdomas, kai vidutinė tokių produktų importo iš tos BLS lengvatomis besinaudojančios šalies į Sąjungą vertė per trejus metus iš eilės viršija to reglamento VI priede išvardytas ribines vertes;

                     (2)

                     pagal Reglamento (ES) Nr. 978/2012 8 straipsnio 2 dalį ir remiantis 2012–2014 kalendorinių metų prekybos statistiniais duomenimis, Komisijos įgyvendinimo reglamentu (ES) 2016/330 (2) nustatytas sąrašas produktų skyrių, su kuriais siejamų muitų tarifų lengvatų taikymas buvo laikinai sustabdytas nuo 2017 m. sausio 1 d. iki 2019 m. gruodžio 31 d.;

                     (3)

                     vadovaudamasi Reglamento (ES) Nr. 978/2012 8 straipsnio 3 dalimi, Komisija turi kas trejus metus peržiūrėti tą sąrašą ir priimti įgyvendinimo aktą, kuriuo muitų tarifų lengvatų taikymas laikinai sustabdomas arba jos vėl pradedamos taikyti;

                     (4)

                     persvarstytasis sąrašas turėtų galioti trejus metus nuo 2020 m. sausio 1 d. Sąrašas grindžiamas 2018 m. rugsėjo 1 d. turimais 2015–2017 kalendorinių metų prekybos statistiniais duomenimis, atsižvelgiant į produktų importą iš BLS lengvatomis besinaudojančių šalių, nurodytų tą dieną taikomos redakcijos Reglamento (ES) Nr. 978/2012 II priede. Tačiau neatsižvelgiama į produktų importo iš BLS lengvatomis besinaudojančių šalių, kurioms pagal Reglamento (ES) Nr. 978/2012 4 straipsnio 1 dalies b punktą nuo 2020 m. sausio 1 d. nebebus taikomos muitų tarifų lengvatos, vertę,

               PRIĖMĖ ŠĮ REGLAMENTĄ:

            1 straipsnis
            Laikinai sustabdomas muitų tarifų lengvatų, nurodytų Reglamento (ES) Nr. 978/2012 7 straipsnyje, taikymas atitinkamoms BLS lengvatomis besinaudojančioms šalims dėl produktų, priskiriamų šio reglamento priede nurodytiems BLS skyriams.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. sausio 1 d. iki 2022 m. gruodžio 31 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 12 d.

                  Komisijos vardu

                  Pirmininkas

               Jean-Claude JUNCKER

            (1)  OL L 303, 2012 10 31, p. 1.

            (2)  2016 m. kovo 8 d. Komisijos įgyvendinimo reglamentas (ES) 2016/330, kuriuo pagal Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema, laikinai sustabdomas muitų tarifų lengvatų, siejamų su tam tikrais BLS skyriais, taikymas tam tikroms BLS lengvatomis besinaudojančioms šalims (OL L 62, 2016 3 9, p. 9).

            PRIEDAS
            Sąrašas BLS skyrių, su kuriais siejamų Reglamento (ES) Nr. 978/2012 7 straipsnyje nurodytų muitų tarifų lengvatų taikymas tam tikrai BLS lengvatomis besinaudojančiai šaliai laikinai sustabdomas

                           A skiltis: šalies pavadinimas

                           B skiltis: BLS skyrius (BLS reglamento 2 straipsnio j punktas)

                           C skiltis: aprašymas

                        A

                        B

                        C

                        Indija

                        S-6a

                        Neorganinės ir organinės cheminės medžiagos

                        S-11a

                        Tekstilės gaminiai

                        S-14

                        Perlai ir taurieji metalai

                        S-15a

                        Geležis, plienas ir gaminiai iš geležies ir iš plieno

                        S-15b

                        Netaurieji metalai (išskyrus geležį ir plieną), netauriųjų metalų gaminiai (išskyrus geležies ir plieno gaminius)

                        R-17a

                        Geležinkelio arba tramvajaus lokomotyvai, riedmenys

                        S-17b

                        Variklinės transporto priemonės, dviračiai, orlaiviai ir erdvėlaiviai, laivai, valtys

                        Indonezija

                        S-1a

                        Gyvi gyvūnai ir gyvūniniai produktai, išskyrus žuvis

                        S-3

                        Gyvūniniai ar augaliniai riebalai, taukai ir vaškas

                        S-5

                        Mineraliniai produktai

                        S-9a

                        Mediena ir medienos gaminiai; medžio anglys

                        Kenija

                        S-2a

                        Gyvi augalai ir gėlininkystės produktai


title: 2019 m. vasario 12 d. Komisijos įgyvendinimo reglamentas (ES) 2019/250 dėl Europos Parlamento ir Tarybos direktyvoje (ES) 2016/797 nurodytų geležinkelių sąveikos sudedamųjų dalių ir posistemių EB deklaracijų ir sertifikatų šablonų, atitikties patvirtintam geležinkelių transporto priemonių tipui deklaracijos pavyzdžio ir posistemių EB patikros procedūrų, kuriuo panaikinamas Komisijos reglamentas (ES) Nr. 201/2011 (Tekstas svarbus EEE.)

text:
13.2.2019

                  LT

                  Europos Sąjungos oficialusis leidinys

                  L 42/9

         KOMISIJOS ĮGYVENDINIMO REGLAMENTAS (ES) 2019/250
         2019 m. vasario 12 d.
         dėl Europos Parlamento ir Tarybos direktyvoje (ES) 2016/797 nurodytų geležinkelių sąveikos sudedamųjų dalių ir posistemių EB deklaracijų ir sertifikatų šablonų, atitikties patvirtintam geležinkelių transporto priemonių tipui deklaracijos pavyzdžio ir posistemių EB patikros procedūrų, kuriuo panaikinamas Komisijos reglamentas (ES) Nr. 201/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje (1), ypač į jos 9 straipsnio 4 dalį, 15 straipsnio 9 dalį ir 24 straipsnio 4 dalį,
         kadangi:

                     (1)

                     gamintojai arba jų įgaliotieji atstovai, pareiškėjai, notifikuotosios įstaigos ir paskirtosios įstaigos turėtų naudoti suderintus dokumentų, pridedamų prie leidimo pradėti eksploatuoti stacionarius įrenginius arba leidimo pateikti transporto priemonę rinkai paraiškos, šablonus, kad Europos Sąjungos geležinkelių agentūrai (toliau – Agentūra) arba nacionalinei saugos institucijai būtų paprasčiau tas paraiškas vertinti, o nacionalinėms saugos institucijoms – paprasčiau vykdyti priežiūrą;

                     (2)

                     reikia sudaryti sąlygas parengti EB deklaracijas, numatytas Direktyvoje (ES) 2016/797. Visų pirma reikia sudaryti sąlygas parengti sąveikos sudedamųjų dalių EB atitikties arba tinkamumo naudoti deklaraciją, posistemių EB patikros deklaraciją, tarpinės posistemių patikros sertifikatą ir atitikties patvirtintam transporto priemonių tipui deklaraciją;

                     (3)

                     be to, reikia nustatyti sąveikos sudedamosios dalies EB atitikties arba tinkamumo naudoti sertifikato, notifikuotosios įstaigos išduodamo posistemio EB patikros sertifikato ir paskirtosios įstaigos išduodamo sertifikato šablonus ir taip sudaryti sąlygas parengti techninę bylą, pateikiamą kartu su EB patikros deklaracijomis;

                     (4)

                     EB atitikties deklaracijoje, EB tinkamumo naudoti deklaracijoje ir prie jų pridedamuose dokumentuose turėtų būti pateikiami įrodymai, kad buvo atliktos atitinkamoje techninėje sąveikos specifikacijoje (TSS) nustatytos sąveikos sudedamųjų dalių atitikties arba tinkamumo naudoti vertinimo procedūros, ir nuorodos į tas TSS ir kitus atitinkamus Sąjungos teisės aktus;

                     (5)

                     sąveikos sudedamųjų dalių EB tinkamumo naudoti deklaracija, išduodama remiantis eksploatavimo bandymu, turėtų būti laikoma sąveikos sudedamosios dalies EB atitikties deklaraciją papildančia deklaracija;

                     (6)

                     pateiktinos informacijos pobūdis turėtų užtikrinti galimybę naudoti vieną šabloną tiek sąveikos sudedamosios dalies EB atitikties deklaracijai, tiek sąveikos sudedamosios dalies EB tinkamumo naudoti deklaracijai;

                     (7)

                     posistemių EB patikros deklaracijoje ir prie jos pridedamuose dokumentuose turėtų būti pateikiami įrodymai, kad buvo atliktos atitinkamos patikros procedūros pagal taikomus Sąjungos teisės aktus ir atitinkamas nacionalines taisykles, ir nuorodos į direktyvas, TSS ir kitus atitinkamus Sąjungos teisės aktus, taip pat į atitinkamas nacionalines taisykles;

                     (8)

                     siekiant užtikrinti, kad posistemis ir toliau atitiktų esminius reikalavimus, EB patikros deklaracijoje turėtų atsispindėti visi jai poveikį darantys pakeitimai, o pareiškėjas turėtų būti nustatęs nuolatinio EB patikros deklaracijos atnaujinimo procedūras;

                     (9)

                     pakeisto posistemio EB patikros procedūra turėtų atitikti Direktyvos (ES) 2016/797 15 straipsnį ir esamiems posistemiams bei transporto priemonėms taikomas TSS nuostatas. Esami posistemiai galėjo būti pradėti eksploatuoti anksčiau, nei jiems pradėta taikyti EB patikros procedūra, taigi be EB patikros deklaracijos. Dėl posistemių, pradėtų eksploatuoti be EB patikros deklaracijos, pakeitimų atliekama EB patikros procedūra turėtų apsiriboti tik pakeistomis posistemio dalimis ir jų sąsajomis su nepakeistomis posistemio dalimis. Tuomet parengiama EB patikros deklaracija turėtų apimti pakeistą posistemį;

                     (10)

                     EB patikros deklaracijai ir galimiems pakeitimams, kurie galėtų paveikti jos elementus per visą posistemio gyvavimo ciklą, turėtų būti naudojamas vienas šablonas;

                     (11)

                     tarpinės posistemio patikros sertifikate, jo priede ir pridedamuose dokumentuose turėtų būti pateikiami įrodymai, kad pagal taikytiną Sąjungos teisę ir atitinkamas nacionalines taisykles buvo užbaigtas atitinkamas posistemio arba jo dalies patikros procedūros etapas. Jame taip pat turėtų būti nuorodos į direktyvas, TSS ir kitus atitinkamus Sąjungos aktus, taip pat atitinkamas nacionalines taisykles;

                     (12)

                     pateiktinos informacijos pobūdis užtikrina galimybę notifikuotosios įstaigos išduodamam posistemio EB patikros sertifikatui, notifikuotosios įstaigos išduodamam sąveikos sudedamosios dalies EB atitikties sertifikatui, notifikuotosios įstaigos išduodamam sąveikos sudedamosios dalies tinkamumo naudoti sertifikatui ir paskirtosios įstaigos išduodamam posistemio sertifikatui naudoti vieną šabloną;

                     (13)

                     atitikties patvirtintam transporto priemonių tipui deklaracijos prieduose turėtų būti pateikiami įrodymai, kad buvo atliktos atitinkamos patikros procedūros pagal taikomus Sąjungos teisės aktus ir atitinkamas nacionalines taisykles, ir nuorodos į direktyvas, TSS ir kitus atitinkamus Sąjungos teisės aktus, taip pat į atitinkamas nacionalines taisykles;

                     (14)

                     2017 m. gruodžio 19 d. Agentūra pateikė rekomendaciją dėl posistemių EB patikros deklaracijos ir šablonų, nurodytų Direktyvos (ES) 2016/797 9 straipsnio 4 dalyje, 15 straipsnio 9 dalyje ir 24 straipsnio 4 dalyje;

                     (15)

                     Europos Parlamento ir Tarybos direktyvos 2008/57/EB (2) IV ir V priedai dėl EB atitikties arba tinkamumo naudoti deklaracijos ir EB patikros deklaracijos panaikinti Direktyva (ES) 2016/797, todėl atitinkamos nuostatos turėtų būti pakeistos;

                     (16)

                     Komisijos reglamentas (ES) Nr. 201/2011 (3) turėtų būti panaikintas;

                     (17)

                     šiame sprendime nustatytos priemonės atitinka Direktyvos (ES) 2016/797 51 straipsnio 1 dalyje nurodyto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dalykas
            Šiuo reglamentu nustatomi:

                        a)

                        sąveikos sudedamosios dalies EB atitikties arba tinkamumo naudoti deklaracijos, nurodytos Direktyvos (ES) 2016/797 9 straipsnio 2 dalyje, šablonas;

                        b)

                        išsami informacija apie posistemių EB patikros procedūras ir EB patikros deklaracijos, nurodytos Direktyvos (ES) 2016/797 15 straipsnio 9 dalyje, šablonas;

                        c)

                        tarpinės posistemio patikros sertifikato (Direktyvos (ES) 2016/797 15 straipsnio 9 dalyje nurodyto tarpinio vertinimo dokumento) šablonas;

                        d)

                        sąveikos sudedamosios dalies atitikties arba tinkamumo naudoti sertifikato, nurodyto 9 straipsnio 2 dalyje, šablonas ir posistemio patikros sertifikato, nurodyto Direktyvos (ES) 2016/797 15 straipsnio 9 dalyje, šablonas;

                        e)

                        atitikties patvirtintam transporto priemonių tipui deklaracijos, nurodytos Direktyvos (ES) 2016/797 24 straipsnio 4 dalyje, šablonas.

            2 straipsnis
            Apibrėžtys
            Šiame reglamente vartojamų terminų apibrėžtys:
            a)   EB atitikties deklaracija– gamintojo arba jo įgaliotojo atstovo parengta sąveikos sudedamosios dalies deklaracija, kurioje gamintojas arba jo įgaliotasis atstovas, prisiimdamas visą atsakomybę, pareiškia, kad buvo atliktos reikiamos tos sąveikos sudedamosios dalies patikros procedūros ir ji atitinka taikomų Sąjungos teisės aktų reikalavimus;
            b)   EB tinkamumo naudoti deklaracija– gamintojo arba jo įgaliotojo atstovo parengta sąveikos sudedamosios dalies EB atitikties deklaraciją papildanti deklaracija, kurioje gamintojas arba jo įgaliotasis atstovas, prisiimdamas visą atsakomybę, pareiškia, kad buvo atliktos reikiamos tos sąveikos sudedamosios dalies patikros procedūros ir ji atitinka taikomoje TSS nustatytus tinkamumo naudoti reikalavimus;
            c)   EB patikros deklaracija– pareiškėjo parengta posistemio deklaracija, kurioje pareiškėjas, prisiimdamas visą atsakomybę, pareiškia, kad buvo atliktos reikiamos to posistemio patikros procedūros ir jis atitinka taikomų Sąjungos teisės aktų reikalavimus ir visas taikomas nacionalines taisykles;
            d)   posistemis, pradėtas eksploatuoti be EB patikros deklaracijos,– stacionarus arba mobilusis posistemis, pradėtas eksploatuoti anksčiau, nei pagal Tarybos direktyvą 96/48/EB (4), Europos Parlamento ir Tarybos direktyvą 2001/16/EB (5) arba Direktyvą 2008/57/EB jam pradėta taikyti EB patikros procedūra, taigi be EB patikros deklaracijos;
            e)   tarpinės patikros sertifikatas– pareiškėjo pasirinktos notifikuotosios įstaigos (kai taikomi TSS reikalavimai) arba paskirtosios įstaigos (kai taikomi nacionalinių taisyklių reikalavimai) parengtas dokumentas, kuriame registruojami patikros procedūros etapo rezultatai;
            f)   EB atitikties sertifikatas– notifikuotosios įstaigos išduodamas sertifikatas, kuriuo patvirtinama atskiros sąveikos sudedamosios dalies atitiktis Sąjungos techninėms specifikacijoms, kurias ta sąveikos sudedamoji dalis turi atitikti;
            g)   EB tinkamumo naudoti sertifikatas– notifikuotosios įstaigos išduodamas sertifikatas, kuriuo patvirtinamas sąveikos sudedamosios dalies tinkamumas naudoti geležinkeliuose;
            h)   patikros sertifikatas– notifikuotosios įstaigos arba paskirtosios įstaigos išduodamas sertifikatas, kuriuo patvirtinama posistemio atitikties atitinkamai taikomai TSS arba taikomoms nacionalinėms taisyklėms patikra nuo projektavimo etapo iki priėmimo etapo prieš posistemį pateikiant rinkai arba pradedant eksploatuoti ir kuris apima atitinkamo posistemio sąsajų su sistema, į kurią jis įmontuojamas, patikrą;
            i)   EB patikros sertifikatas– notifikuotosios įstaigos išduodamas posistemio atitikties vien tik taikomų TSS reikalavimams patikros sertifikatas;
            j)   atitikties patvirtintam transporto priemonių tipui deklaracija– pareiškėjo parengta transporto priemonės deklaracija, kurioje pareiškėjas, prisiimdamas visą atsakomybę, pareiškia, kad buvo atliktos reikiamos tos transporto priemonės patikros procedūros ir ji atitinka patvirtintą transporto priemonių tipą ir taikomų Sąjungos teisės aktų bei taikomų nacionalinių taisyklių reikalavimus.
            k)   ERADIS ID– raidinis skaitmeninis kodas, kuriuo identifikuojama sąveikos sudedamosios dalies EB atitikties arba tinkamumo naudoti deklaracija arba posistemio EB patikros deklaracija, parengta pagal VII priedą.

            3 straipsnis
            EB atitikties deklaracija arba EB tinkamumo naudoti deklaracija

               1.   Gamintojas arba jo įgaliotasis atstovas sąveikos sudedamosios dalies EB atitikties deklaraciją arba sąveikos sudedamosios dalies EB tinkamumo naudoti deklaraciją parengia pagal I priede nustatytą šabloną.

               2.   EB atitikties deklaracija arba EB tinkamumo naudoti deklaracija rašoma viena iš oficialiųjų Sąjungos kalbų, ta pačia kalba, kaip ir prie jos pridedami dokumentai.

            4 straipsnis
            Prie EB atitikties deklaracijos arba EB tinkamumo naudoti deklaracijos pridedami dokumentai
            Prie sąveikos sudedamųjų dalių EB atitikties arba tinkamumo naudoti deklaracijos pridedami šie dokumentai:

                        a)

                        EB atitikties sertifikatas ir, kai tinkama, EB tinkamumo naudoti sertifikatas;

                        b)

                        techniniai dokumentai pagal Komisijos sprendimą 2010/713/ES (6).

            5 straipsnis
            EB patikros deklaracija

               1.   EB patikros deklaracija grindžiama informacija, gauta atlikus Direktyvos (ES) 2016/797 15 straipsnyje ir tos direktyvos IV priede nustatytas posistemių patikros procedūras. Viena EB patikros deklaracija apima patikrą pagal Sąjungos teisę ir, kai tinkama, pagal nacionalines taisykles.

               2.   Pareiškėjas EB patikros deklaraciją parengia pagal II priede nustatytą šabloną, o kai ji susijusi su posistemiu, pirmą kartą pradėtu eksploatuoti be EB patikros deklaracijos, – pagal III priede nustatytą šabloną.

               3.   EB patikros deklaracija rašoma viena iš oficialiųjų Sąjungos kalbų, ta pačia kalba, kaip ir prie jos pridedami dokumentai.

            6 straipsnis
            Patikros procedūra atlikus posistemio pakeitimą

               1.   Jei atliekamas posistemio pakeitimas, pareiškėjas išanalizuoja pakeitimą ir įvertina jo poveikį EB patikros deklaracijai.

               2.   Jei tas pakeitimas daro poveikį atitinkamos EB patikros deklaracijos elemento galiojimui, pareiškėjas EB patikros deklaraciją atnaujina arba parengia naują. Nauja EB patikros deklaracija parengiama tuomet, kai pagal Direktyvos (ES) 2016/797 18 straipsnio 6 dalyje ir 21 straipsnio 12 dalyje nustatytus kriterijus būtina gauti naują leidimą eksploatuoti.

               3.   Jei pakeitimas paveikia pagrindinį parametrą, pareiškėjas įvertina, ar reikia atlikti pakeisto posistemio Direktyvos (ES) 2016/797 15 straipsnyje ir tos direktyvos IV priede nustatytą EB patikros procedūrą ir, jei reikia, ją atlieka.

            7 straipsnis
            Patikros procedūra atlikus posistemio, pradėto eksploatuoti be EB patikros deklaracijos, pakeitimą

               1.   Jei atliekamas posistemio, pradėto eksploatuoti be EB patikros deklaracijos, pakeitimas, pareiškėjas išanalizuoja pakeitimą ir įvertina jo poveikį esamai konstrukcijai ir techninės priežiūros dokumentams.

               2.   Jei posistemio pakeitimas paveikia pagrindinį parametrą, pareiškėjas įvertina, ar reikia atlikti EB patikros procedūrą pagal Direktyvos (ES) 2016/797 15 straipsnį, ir, jei reikia, ją atlieka.

               3.   Atitikties vertinimo įstaiga vertina tik pakeistas posistemio dalis ir jų sąsajas su nepakeistomis posistemio dalimis.

               4.   Pareiškėjas parengia viso posistemio EB patikros deklaraciją ir, prisiimdamas visą atsakomybę, pareiškia, kad:

                           a)

                           pakeista dalis ir jos sąsajos su nepakeistomis posistemio dalimis buvo patikrintos pagal atitinkamas patikros procedūras ir atitinka taikomą Sąjungos teisę ir visas taikomas nacionalines taisykles;

                           b)

                           nepakeista dalis buvo pradėta naudoti geležinkelių sistemoje ir nuo pradėjimo naudoti geležinkelių sistemoje dienos iki EB patikros deklaracijos parengimo dienos buvo išlaikyta projektinės veikimo būklės.

            8 straipsnis
            Tarpinės patikros sertifikatas

               1.   Tarpinės patikros sertifikatas grindžiamas tais pačiais atitinkamais atitikties vertinimo moduliais, kaip ir posistemio patikros sertifikatui išduoti.

               2.   Notifikuotoji įstaiga arba paskirtoji įstaiga tarpinės patikros sertifikatą parengia pagal IV priede nustatytą šabloną.

               3.   Tarpinės patikros sertifikatas rašomas viena iš oficialiųjų Sąjungos kalbų, ta pačia kalba, kaip ir prie jo pridedami dokumentai.

            9 straipsnis
            Atitikties arba tinkamumo naudoti sertifikatas ir patikros sertifikatas
            Posistemio patikros sertifikatas, EB patikros sertifikatas ir sąveikos sudedamųjų dalių EB atitikties arba tinkamumo naudoti sertifikatas parengiami pagal V priede nustatytą šabloną.

            10 straipsnis
            Atitikties patvirtintam transporto priemonių tipui deklaracija

               1.   Pareiškėjas atitikties patvirtintam transporto priemonių tipui deklaraciją parengia pagal VI priede nustatytą struktūros pavyzdį.

               2.   Atitikties patvirtintam transporto priemonių tipui deklaracija rašoma viena iš oficialiųjų Sąjungos kalbų, ta pačia kalba, kaip ir prie jos pridedami dokumentai.

            11 straipsnis
            Panaikinimas
            Reglamentas (ES) Nr. 201/2011 panaikinamas 2019 m. birželio 16 d.
            Reglamento (ES) Nr. 201/2011 priedas toliau taikomas atitikties tipui deklaracijai, nurodytai Direktyvos 2008/57/EB 26 straipsnio 4 dalyje, iki 2020 m. birželio 16 d. valstybėse narėse, pateikusiose Agentūrai ir Komisijai pranešimą pagal Direktyvos (ES) 2016/797 57 straipsnio 2 dalį.

            12 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Nuo 2019 m. birželio 16 d. jis taikomas valstybėse narėse, Agentūrai ir Komisijai nepateikusiose pranešimo pagal Direktyvos (ES) 2016/797 57 straipsnio 2 dalį.
            11 straipsnis valstybėse narėse, pagal Direktyvos (ES) 2016/797 57 straipsnio 2 dalį Agentūrai ir Komisijai pateikusiose pranešimą apie ketinimą pratęsti perkėlimo į nacionalinę teisę laikotarpį, taikomas nuo 2019 m. birželio 16 d.
            Nuo 2020 m. birželio 16 d. jis taikomas visose valstybėse narėse.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 12 d.

                  Komisijos vardu

                  Pirmininkas

               Jean-Claude JUNCKER

            (1)  OL L 138, 2016 5 26, p. 44.

            (2)  2008 m. birželio 17 d. Europos Parlamento ir Tarybos direktyva 2008/57/EB dėl geležinkelių sistemos sąveikos Bendrijoje (OL L 191, 2008 7 18, p. 1).

            (3)  2011 m. kovo 1 d. Komisijos reglamentas (ES) Nr. 201/2011 dėl atitikties patvirtintam geležinkelių transporto priemonės tipui deklaracijos pavyzdžio (OL L 57, 2011 3 2, p. 8).

            (4)  1996 m. liepos 23 d. Tarybos direktyva 96/48/EB dėl transeuropinės greitųjų geležinkelių sistemos sąveikos (OL L 235, 1996 9 17, p. 6).

            (5)  2001 m. kovo 19 d. Europos Parlamento ir Tarybos direktyva 2001/16/EB dėl transeuropinės paprastųjų geležinkelių sistemos sąveikos (OL L 110, 2001 4 20, p. 1).

            (6)  2010 m. lapkričio 9 d. Komisijos sprendimas 2010/713/ES dėl atitikties ir tinkamumo naudoti vertinimo ir EB patikros procedūrų modulių, skirtų naudoti pagal Europos Parlamento ir Tarybos direktyvą 2008/57/EB priimtose techninėse sąveikos specifikacijose (OL L 319, 2010 12 4, p. 1).

            I PRIEDAS
            SĄVEIKOS SUDEDAMŲJŲ DALIŲ EB ATITIKTIES ARBA TINKAMUMO NAUDOTI DEKLARACIJOS ŠABLONAS

               Sąveikos sudedamųjų dalių EB atitikties arba tinkamumo naudoti deklaracija

            EB deklaracijos identifikacinis numeris [ERADIS ID] (1)

            Mes, gamintojas arba įgaliotasis atstovas

               [įmonės pavadinimas]

               [tikslus pašto adresas],

            prisiimdami visą atsakomybę pareiškiame, kad šioje deklaracijoje nurodyta sąveikos sudedamoji dalis (2)

               [sąveikos sudedamosios dalies/tipo pavadinimas/trumpas aprašymas, unikalus sąveikos sudedamosios dalies identifikatorius]

            atitinka taikomus Sąjungos teisės aktus:

               [direktyvos (-ų) pavadinimas (-ai), TSS pavadinimas (-ai), Europos specifikacijų pavadinimas (-ai)].

            buvo įvertinta notifikuotosios įstaigos:

               [įstaigos pavadinimas]

               [registracijos numeris]

               [tikslus adresas],

            pagal šį (šiuos) patvirtinimą (-us) ir (arba) sertifikatą (-us):

               [patvirtinimas (-ai), išdavimo data] [sertifikato (-ų) numeris (-ai), išdavimo data]

            Taikomos šios naudojimo sąlygos ir kiti apribojimai (3):

               [naudojimo sąlygų ir kitų apribojimų sąrašas arba nuoroda į sąrašą].

            Kad būtų galima deklaruoti atitiktį, buvo atliktos šios procedūros:

               [moduliai, kuriuos gamintojas pasirinko sąveikos sudedamajai daliai vertinti].

            Priedų sąrašas

               [priedų pavadinimai (prie EB atitikties arba tinkamumo naudoti deklaracijos pridedami techniniai dokumentai arba techninė byla)] (4)

            Parengta:

               [data MMMM/MM/DD]

            Gamintojo arba įgaliotojo atstovo parašas

               [Vardas, pavardė]

               (1)  Informacija laužtiniuose skliaustuose [] pateikiama tam, kad naudotojas galėtų tinkamai ir išsamiai parengti šabloną.

               (2)  Sąveikos sudedamosios dalies aprašymas turi užtikrinti jos vienareikšmiško identifikavimo ir atsekamumo galimybę.

               (3)  Kai pateikiama nuoroda į naudojimo sąlygų ir kitų apribojimų sąrašą, toks sąrašas turi būti prieinamas leidimą išduodančiajam subjektui.

               (4)  Techniniai dokumentai pagal Sprendimą 2010/713/ES.

            II PRIEDAS
            POSISTEMIO EB PATIKROS DEKLARACIJOS ŠABLONAS

               Posistemio EB patikros deklaracija

            EB deklaracijos identifikacinis numeris [ERADIS ID] (1)

            Mes, pareiškėjas:

               [įmonės pavadinimas]

               [tikslus pašto adresas],

            prisiimdami visą atsakomybę pareiškiame, kad šioje deklaracijoje nurodytas posistemis (2)

               [posistemio pavadinimas/trumpas aprašymas, unikalus posistemio identifikatorius]

            buvo patikrintas pagal reikiamas patikros procedūras ir atitinka taikomus Sąjungos teisės aktus ir nacionalines taisykles:

               [nuoroda į: direktyvą (-as); TSS; atitinkamas nacionalines taisykles]

            buvo įvertintas šių atitikties vertinimo įstaigų:

                        notifikuotosios įstaigos:

                           įstaigos pavadinimas

                           registracijos numeris

                           tikslus adresas

                        paskirtosios įstaigos:

                           įstaigos pavadinimas

                           identifikavimo numeris

                           tikslus adresas

                        vertinimo įstaigos [rizikos vertinimo]:

                           įstaigos pavadinimas

                           identifikavimo numeris

                           tikslus adresas

                  pagal šį (šiuos) sertifikatą (-us) ir (arba) ataskaitą (-as):

               [sertifikato (-ų) numeris (-iai), ataskaitos (-ų) numeris (-iai), išdavimo data (-os)].

            Taikomos šios naudojimo sąlygos ir kiti apribojimai (3):

               [naudojimo sąlygų ir kitų apribojimų sąrašas arba nuoroda į sąrašą].

            Kad būtų galima deklaruoti atitiktį, buvo atliktos šios procedūros:

               [moduliai, kuriuos gamintojas pasirinko posistemio patikrai].

            Prie šios deklaracijos pridedamos techninės bylos identifikavimas

               [nuoroda į techninę bylą, pridedamą prie posistemio EB patikros deklaracijos pagal Direktyvos (ES) 2016/797 15 straipsnio 4 dalį].

            Nuoroda į ankstesnę EB patikros deklaraciją (kai taikoma)

               [taip/ne]

            Parengta:

               [data MMMM/MM/DD]

            Pareiškėjo parašas
            vardas, pavardė

               (1)  Informacija laužtiniuose skliaustuose [] pateikiama tam, kad naudotojas galėtų tinkamai ir išsamiai parengti šabloną.

               (2)  Posistemio aprašymas turi užtikrinti jo vienareikšmiško identifikavimo ir atsekamumo galimybę.

               (3)  Kai pateikiama nuoroda į naudojimo sąlygų ir kitų apribojimų sąrašą, toks sąrašas turi būti prieinamas leidimą išduodančiajam subjektui.

            III PRIEDAS
            POSISTEMIO, PIRMĄ KARTĄ PRADĖTO EKSPLOATUOTI BE EB DEKLARACIJOS, EB PATIKROS DEKLARACIJOS ŠABLONAS

               Posistemio EB patikros deklaracija

            EB deklaracijos identifikacinis numeris [ERADIS ID] (1)

            Mes, pareiškėjas:

               [įmonės pavadinimas]

               [tikslus pašto adresas],

            prisiimdami visą atsakomybę pareiškiame, kad šioje deklaracijoje nurodyto posistemio (2)

               [posistemio pavadinimas/trumpas aprašymas, unikalus posistemio identifikatorius]

            pakeistoji posistemio dalis:

               [posistemio dalių pavadinimai/trumpi aprašymai]

            buvo patikrinta pagal reikiamas patikros procedūras ir atitinka taikomus Sąjungos teisės aktus ir nacionalines taisykles:

               [nuoroda į: direktyvą (-as); TSS; atitinkamas nacionalines taisykles]

            buvo įvertinta šių atitikties vertinimo įstaigų:

                        notifikuotosios įstaigos:

                           įstaigos pavadinimas

                           registracijos numeris

                           tikslus adresas

                        paskirtosios įstaigos:

                           įstaigos pavadinimas

                           identifikavimo numeris

                           tikslus adresas

                        vertinimo įstaigos [rizikos vertinimo]:

                           įstaigos pavadinimas

                           identifikavimo numeris

                           tikslus adresas

                  pagal šį (šiuos) sertifikatą (-us) ir (arba) ataskaitą (-as):

               [sertifikato (-ų) numeris (-iai), ataskaitos (-ų) numeris (-iai), išdavimo data (-os)].

            Nepakeista šioje deklaracijoje nurodyto posistemio dalis buvo pradėta naudoti geležinkelių sistemoje ir nuo pradėjimo naudoti geležinkelių sistemoje dienos iki EB patikros deklaracijos parengimo dienos buvo išlaikyta projektinės veikimo būklės.
            Taikomos šios naudojimo sąlygos ir kiti apribojimai (3):

               [naudojimo sąlygų ir kitų apribojimų sąrašas arba nuoroda į sąrašą].

            Kad būtų galima deklaruoti atitiktį, buvo atliktos šios procedūros:

               [moduliai, kuriuos gamintojas pasirinko posistemio patikrai].

            Prie šios deklaracijos pridedamos techninės bylos identifikavimas

               [nuoroda į techninę bylą, pridedamą prie posistemio EB patikros deklaracijos pagal Direktyvos (ES) 2016/797 15 straipsnio 4 dalį].

            Nuoroda į ankstesnę EB patikros deklaraciją (kai taikoma)

               [taip/ne]

            Parengta:

               [data MMMM/MM/DD]

            Pareiškėjo parašas
            vardas, pavardė

               (1)  Informacija laužtiniuose skliaustuose [] pateikiama tam, kad naudotojas galėtų tinkamai ir išsamiai parengti šabloną.

               (2)  Posistemio aprašymas turi užtikrinti jo vienareikšmiško identifikavimo ir atsekamumo galimybę.

               (3)  Kai pateikiama nuoroda į naudojimo sąlygų ir kitų apribojimų sąrašą, toks sąrašas turi būti prieinamas leidimą išduodančiajam subjektui.

            IV PRIEDAS
            TARPINĖS PATIKROS SERTIFIKATO ŠABLONAS

               Tarpinės patikros sertifikatas

            Numeris [unikalus TPS identifikavimo numeris, užtikrinantis dokumento atsekamumą] (1)

            Vertinimo dalykas (2):

               [unikalus posistemio ar jo dalies identifikatorius: viso posistemio ar jo dalies identifikavimas ir patikros etapai pagal Direktyvos (ES) 2016/797 IV priedo 2.2.3 punktą].

            Pareiškėjas, taip pat, kai taikoma, gamintojas ir gamybos vietos:

               [pavadinimas (-ai), adresas (-ai)]

            Vertinimo reikalavimai:

               [nuoroda į direktyvą (-as), TSS, TSS nuostatų netaikymo atvejus, atitinkamas nacionalines taisykles, Europos specifikacijas, kitas priimtinas atitikties užtikrinimo priemones].

            Taikytas modulis (-iai):

               [moduliai, kuriuos pasirinko pareiškėjas posistemiui ar jo daliai vertinti, ir vertinimo etapai].

            Vertinimo ir (arba) audito rezultatas:

               [pateikiant nuorodą į vertinimo ir (arba) audito ataskaitą].

            Taikomos šios naudojimo sąlygos ir apribojimai (3):

               [naudojimo sąlygų ir apribojimų sąrašas arba nuoroda į sąrašą].

            TPS priedas (4) (kai taikoma)

               [taip/ne]

            Prie šio TPS pridedami dokumentai:

               [nuoroda į pridedamus dokumentus; vertinimui naudotų dokumentų sąrašas arba byla].

            Galiojimas:

               [TPS galiojimo laikas ir sąlygos].

            Parengta:

               [data MMMM/MM/DD]

                           Notifikuotoji įstaiga

                           parašas

                           vardas, pavardė

                           [ARBA]

                           Paskirtoji įstaiga

                           parašas

                           vardas, pavardė

                           įstaigos pavadinimas

                           įstaigos pavadinimas

                           registracijos numeris

                           identifikavimo numeris

                           tikslus pašto adresas

                           tikslus pašto adresas

                  Psl. 1[iš nn]

               Tarpinės patikros sertifikato priedas [kai taikoma]

            Numeris [unikalus TPS identifikacinis numeris]
            Vertinimo dalykas:

               [unikalus posistemio ar jo dalies identifikatorius: viso posistemio ar jo dalies identifikavimas ir patikros etapai pagal Direktyvos (ES) 2016/797 IV priedo 2.2.3 punktą].

            Parengta:

               [data MMMM/MM/DD]

                           Notifikuotoji įstaiga

                           parašas

                           vardas, pavardė

                           [ARBA]

                           Paskirtoji įstaiga

                           parašas

                           vardas, pavardė

                           įstaigos pavadinimas

                           įstaigos pavadinimas

                           registracijos numeris

                           identifikavimo numeris

                           tikslus pašto adresas

                           tikslus pašto adresas

                  Psl. n iš nn

               (1)  Informacija laužtiniuose skliaustuose pateikiama tam, kad naudotojas galėtų parengti šabloną.

               (2)  Posistemio ar jo dalies aprašymas turi užtikrinti jo (jos) vienareikšmiško identifikavimo ir atsekamumo galimybę.

               (3)  Kai pateikiama nuoroda į naudojimo sąlygų ir kitų apribojimų sąrašą, toks sąrašas turi būti prieinamas leidimą išduodančiajam subjektui.

               (4)  Geriausia TPS išduoti kaip vieno puslapio dokumentą; jeigu reikiama TPS informacija viename puslapyje netelpa, priede yra pakankamai vietos visai kitai aktualiai informacijai pateikti.

            V PRIEDAS
            SERTIFIKATO ŠABLONAS

               [EB] (1)
               [atitikties arba tinkamumo naudoti/patikros] sertifikatas

            Numeris [unikalus sertifikato identifikacinis numeris] (2).
            Vertinimo dalykas (3):

               [unikalus posistemio arba sąveikos sudedamosios dalies identifikatorius].

            Pareiškėjas, taip pat, kai taikoma, gamintojas ir gamybos vietos:

               [pavadinimas (-ai), adresas (-ai)]

            Vertinimo reikalavimai:

               [nuoroda į: direktyvą (-as), TSS, atitinkamas nacionalines taisykles, Europos specifikacijas, kitas priimtinas atitikties užtikrinimo priemones].

            Taikytas modulis (-iai):

               [modulis (-iai), kurį (-iuos) pareiškėjas pasirinko sąveikos sudedamajai daliai arba posistemiui vertinti].

            Vertinimo ir (arba) audito rezultatas:

               [pateikiant nuorodą į vertinimo ir (arba) audito ataskaitą].

            Taikomos šios naudojimo sąlygos ir apribojimai (4):

               [naudojimo sąlygų ir apribojimų sąrašas arba nuoroda į sąrašą].

            Priedas (5) (kai taikoma):

               [taip/ne]

            Prie šio [EB] (1) sertifikato pridedami dokumentai:

               [nuoroda į pridedamus dokumentus; vertinimui naudotų dokumentų sąrašas arba byla].

            Galiojimas:

               [sertifikato galiojimo laikas ir sąlygos].

            Parengta:

               [data MMMM/MM/DD]

                           Notifikuotoji įstaiga

                           parašas

                           vardas, pavardė

                           [ARBA]

                           Paskirtoji įstaiga

                           parašas

                           vardas, pavardė

                           įstaigos pavadinimas

                           įstaigos pavadinimas

                           registracijos numeris

                           identifikavimo numeris

                           tikslus pašto adresas

                           tikslus pašto adresas

                  Psl. 1[iš nn]

               [EB] (1)
               sertifikato priedas [kai

                  taikoma
                (6)
               ]

            Numeris [unikalus sertifikato identifikacinis numeris].
            Vertinimo dalykas:

               [unikalus posistemio arba sąveikos sudedamosios dalies identifikatorius].

            Parengta:

               [data MMMM/MM/DD]

                           Notifikuotoji įstaiga

                           parašas

                           vardas, pavardė

                           [ARBA]

                           Paskirtoji įstaiga

                           parašas

                           vardas, pavardė

                           įstaigos pavadinimas

                           įstaigos pavadinimas

                           registracijos numeris

                           identifikavimo numeris

                           tikslus pašto adresas

                           tikslus pašto adresas

                  Psl. n iš nn

               (1)  „EB“ taikoma tik notifikuotosios įstaigos išduodamiems sertifikatams, įskaitant sertifikatus, apimančius ir notifikuotosios, ir paskirtosios įstaigų užduotis, kai abiejų funkcijas vykdo ta pati įstaiga. „EB“ praleidžiama paskirtosios įstaigos išduodamuose sertifikatuose.

               (2)  Informacija laužtiniuose skliaustuose [] pateikiama tik tam, kad naudotojas galėtų tinkamai ir išsamiai parengti šabloną.

               (3)  Sąveikos sudedamosios dalies arba posistemio aprašymas turi užtikrinti jos (jo) vienareikšmiško identifikavimo ir atsekamumo galimybę.

               (4)  Kai pateikiama nuoroda į naudojimo sąlygų ir kitų apribojimų sąrašą, toks sąrašas turi būti prieinamas leidimą išduodančiajam subjektui.

               (5)  Geriausia sertifikatą išduoti kaip vieno puslapio dokumentą; jeigu reikiama sertifikato informacija viename puslapyje netelpa, priede yra pakankamai vietos visai kitai aktualiai informacijai pateikti.

               (6)  Geriausia sertifikatą išduoti kaip vieno puslapio dokumentą; jeigu reikiama sertifikato informacija viename puslapyje netelpa, priede yra pakankamai vietos visai kitai aktualiai informacijai pateikti.

            VI PRIEDAS
            ATITIKTIES PATVIRTINTAM TRANSPORTO PRIEMONIŲ TIPUI DEKLARACIJOS PAVYZDYS

               Atitikties patvirtintam transporto priemonių tipui deklaracija

            Mes,
            pareiškėjas
            [įmonės pavadinimas] (1)

            [tikslus adresas],
            prisiimdami visą atsakomybę pareiškiame, kad šioje deklaracijoje nurodyta transporto priemonė [Europos transporto priemonės numeris, iš anksto rezervuotas transporto priemonės numeris, sutartos identifikavimo priemonės] (2)

                        —

                        atitinka patvirtintą transporto priemonių tipą [transporto priemonių tipo/versijos/varianto identifikatorius Europos patvirtintų transporto priemonių tipų registre];

                        —

                        atitinka taikomus Sąjungos teisės aktus ir atitinkamas nacionalines taisykles, kaip nurodyta šios deklaracijos prieduose;

                        —

                        patikrinta pagal visas šiai deklaracijai parengti reikalingas patikros procedūras.

                  Priedų sąrašas (3)

               [priedų pavadinimai].

            Už ką ir kieno vardu pasirašyta [pareiškėjo pavadinimas].
            Parengta [vieta] [data MMMM MM DD]

               [vardas, pavardė, pareigos] [parašas]

               (1)  Informacija laužtiniuose skliaustuose [] pateikiama tam, kad naudotojas galėtų tinkamai ir išsamiai parengti šabloną.

               (2)  Esamai transporto priemonei identifikuoti turi būti naudojamas šios deklaracijos rengimo momentu galiojantis Europos transporto priemonės numeris (ETPN).
            Naujos transporto priemonės atveju, jei šios deklaracijos rengimo momentu transporto priemonei pagal Komisijos įgyvendinimo sprendimą (ES) 2018/1614 (OL L 268, 2018 10 26, p. 53) dar nesuteiktas iš anksto rezervuotas transporto priemonės numeris, transporto priemonė turi būti identifikuojama pagal kitą pareiškėjo ir leidimą išduodančios institucijos suderintą identifikavimo sistemą.
            Remiantis to sprendimo II priedo 3.2.1 skirsnio 3 punktu, registruojant transporto priemonę rezervuotas transporto priemonės numeris turi tapti ETPN.

               (3)  Prieduose pateikiama posistemio (-ių) EB patikros deklaracija (-os).

            VII PRIEDAS
            EB DEKLARACIJOS IDENTIFIKACINIO NUMERIO STRUKTŪRA IR TURINYS
            Kiekvienai sąveikos sudedamųjų dalių EB atitikties arba tinkamumo naudoti deklaracijai ir posistemio EB patikros deklaracijai suteikiamas tokios struktūros raidinis skaitmeninis kodas, kurį sudaro 2 raidės ir 24 skaitmenys:

                        CC

                        RRRRRRRRRRRRRR

                        MMMM

                        NNNNNN

                        Šalies kodas
                        (dvi raidės)

                        Pareiškėjo nacionalinis registracijos numeris
                        (keturiolika skaitmenų)

                        Metai
                        (keturi skaitmenys)

                        Eilės numeris
                        (šeši skaitmenys)

                        1 laukelis

                        2 laukelis

                        3 laukelis

                        4 laukelis

               1 LAUKELIS. Šalies kodas (dvi raidės)

            Šalies kodas priskiriamas remiantis ISO 3166 standartu.

               2 LAUKELIS. Pareiškėjo nacionalinis registracijos numeris (keturiolikos skaitmenų numeris)

            Pareiškėjo nacionalinis registracijos numeris – registracijos/identifikavimo numeris, suteiktas mokesčių tarnybos, prekybos registro arba kurios nors kitos institucijos, registruojančios įmones valstybėje narėje.
            Jei numeris trumpesnis nei keturiolika skaitmenų, pirmuosius skaitmenis reikėtų palikti tuščius – 00, kaip ir eilės numeryje.

               3 LAUKELIS. Metai (keturi skaitmenys)

            Šiame laukelyje nurodomi metai, kuriais išduotas dokumentas.

               4 LAUKELIS. Eilės numeris (šeši skaitmenys)

            Eilės numeris – didėjantis skaičius, padidinamas vienu vienetu kiekvieną kartą išduodant deklaraciją.
            Kiekvienais metais eilės numeris pradedamas nuo nulio.
            Eilės numeris turi būti susijęs su deklaracijas išduodančia institucija.


title: 2019 m. vasario 12 d. Komisijos įgyvendinimo reglamentas (ES) 2019/251 dėl importui iš bendrovės „Hubei Xinyegang Steel Co., Ltd“ nustatytų galutinių antidempingo muitų, kuriuo iš dalies keičiamas Įgyvendinimo reglamentas (ES) 2015/2272, kuriuo tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies arba plieno nustatomas galutinis antidempingo muitas

text:
13.2.2019

                  LT

                  Europos Sąjungos oficialusis leidinys

                  L 42/25

         KOMISIJOS ĮGYVENDINIMO REGLAMENTAS (ES) 2019/251
         2019 m. vasario 12 d.
         dėl importui iš bendrovės „Hubei Xinyegang Steel Co., Ltd“ nustatytų galutinių antidempingo muitų, kuriuo iš dalies keičiamas Įgyvendinimo reglamentas (ES) 2015/2272, kuriuo tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies arba plieno nustatomas galutinis antidempingo muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo, ypač į jos 266 straipsnį,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 11 straipsnio 2 dalį,
         kadangi:

            PAGRINDINIAI FAKTAI IR TEISMO SPRENDIMAI

                     (1)

                     Tarybos reglamentu (EB) Nr. 926/2009 (2) tam tikriems importuojamiems Kinijos Liaudies Respublikos (toliau – KLR) kilmės besiūliams vamzdžiams ir vamzdeliams (toliau – BVV) iš geležies arba plieno nustatyti galutiniai antidempingo muitai.

                     (2)

                     2009 m. gruodžio mėn. vienas KLR besiūlių vamzdžių ir vamzdelių eksportuojantis gamintojas „Hubei Xinyegang Steel Co., Ltd“ (toliau – „Hubei“) Bendrajam Teismui pateikė ieškinį dėl Reglamento (EB) Nr. 926/2009 panaikinimo. 2014 m. sausio 29 d. sprendimu byloje T-528/09 (3) Bendrasis Teismas panaikino Reglamentą (EB) Nr. 926/2009, kiek jis yra susijęs su antidempingo muitų nustatymu „Hubei“ pagamintiems eksportuojamiems BVV ir jiems nustatytų laikinųjų muitų surinkimu.

                     (3)

                     2014 m. balandžio mėn. keli Sąjungos BVV gamintojai dėl to sprendimo pateikė apeliacinį skundą Europos Sąjungos Teisingumo Teismui bylose C-186/14 P ir C-193/14 P (4).

                     (4)

                     Tuo tarpu 2015 m. gruodžio 7 d., gavusi prašymą atlikti priemonių galiojimo termino peržiūrą pagal Tarybos reglamento (EB) Nr. 1225/2009 (5) 11 straipsnio 2 dalį, Komisija Įgyvendinimo reglamentu (ES) 2015/2272 (6) išplėtė muitų taikymą iš KLR importuojamiems BVV, įskaitant muitus, taikomus „Hubei“ pagamintiems BVV.

                     (5)

                     2016 m. balandžio 7 d. sprendimu sujungtose bylose C-186/14 P ir C-193/14 P Europos Sąjungos Teisingumo Teismas atmetė apeliacinius skundus, pateiktus dėl Bendrojo Teismo sprendimo byloje T-528/09, ir patvirtino Bendrojo Teismo sprendimą.

                     (6)

                     Kad minėti sprendimai galėtų įsigalioti, 2016 m. birželio 3 d. Komisijos tarnybos išbraukė „Hubei“ pavadinimą iš grupės bendrovių, išvardytų prie papildomo TARIC kodo A 950, ir priskyrė „Hubei“ atskirai prie papildomo TARIC kodo C 129 (vadinamasis 2016 m. birželio 3 d. Komisijos sprendimas). Šis TARIC kodo pakeitimas reiškė, kad Teismas panaikino antidempingo muitus „Hubei“ pagamintiems importuojamiems BVV.

            BENDRAJAME TEISME NAGRINĖTA BYLA T-364/16

                     (7)

                     2016 m. birželio 7 d. keli Sąjungos BVV gamintojai Bendrajam Teismui pateikė ieškinį panaikinti padarytus TARIC duomenų bazės pakeitimus. 2018 m. spalio 18 d. sprendimu byloje T-364/16 (7) Bendrasis Teismas panaikino vadinamąjį 2016 m. birželio 3 d. Komisijos sprendimą išbraukti „Hubei“ iš bendrovių, išvardytų prie papildomo TARIC kodo A 950, sąrašo ir priskirti „Hubei“ prie papildomo TARIC kodo C 129.

                     (8)

                     Sprendime byloje T-364/16 Bendrasis Teismas patvirtino, kad Europos Komisija turėjo teisę manyti, kad ankstesnių 2016 m. balandžio 7 d. ir 2014 m. sausio 29 d. sprendimų laikymasis pagal Sutarties dėl Europos Sąjungos veikimo 266 straipsnį reiškė, kad Įgyvendinimo reglamentu (ES) 2015/2272 nustatyti antidempingo muitai už „Hubei“ pagamintas prekes neberenkami (8).

                     (9)

                     Vis dėlto Bendrasis Teismas nusprendė, kad Reglamento (EB) Nr. 926/2009 panaikinimas, kiek jis yra susijęs su „Hubei“, negali savaime reikšti, kad Įgyvendinimo reglamento (ES) 2015/2272 nuostatos, kurių nepanaikino Europos Sąjungos teismai, taip pat išnyksta iš ES teisinės sistemos (9). Todėl, kadangi Įgyvendinimo reglamentui (ES) 2015/2272 iš principo yra taikoma teisėtumo prezumpcija, Komisija reglamentu turėjo jį iš dalies pakeisti arba panaikinti (10).

            ANTIDEMPINGO PRIEMONIŲ PAKEITIMAS

                     (10)

                     Atsižvelgiant į Bendrojo Teismo išvadas byloje T-364/16 ir formos lygiavertiškumo taisyklę, Įgyvendinimo reglamentas (ES) 2015/2272 turėtų būti iš dalies pakeistas, kad „Hubei“ būtų išbraukta iš antidempingo priemonių, taikomų iš KLR importuojamiems BVV, taikymo srities, o pakeitimas turėtų būti taikomas atgaline data nuo minėto reglamento įsigaliojimo dienos.

                     (11)

                     Dėl muitų grąžinimo ar atsisakymo juos išieškoti reikėtų kreiptis į nacionalines muitines pagal galiojančius muitų teisės aktus.

                     (12)

                     Atsižvelgiant į naujausią Teisingumo Teismo praktiką (11) būtų tikslinga nustatyti delspinigių, mokėtinų galutinių muitų grąžinimo atveju, normą. Taip yra dėl to, kad pagal susijusias galiojančias muitų nuostatas tokia palūkanų norma nenumatyta, o taikant nacionalines taisykles atsirastų nepagrįstų iškraipymų tarp ekonominės veiklos vykdytojų priklausomai nuo to, kokią valstybę narę jie pasirinko muitiniam įforminimui atlikti.

                     (13)

                     2018 m. gruodžio 13 d. Komisija suinteresuotosioms šalims atskleidė ketinimą iš dalies keisti Įgyvendinimo reglamentą (ES) 2015/2272 ir išbraukti „Hubei“ iš bendrovių, kurių produktams nustatyti antidempingo muitai, sąrašo, taip pat šio pakeitimo pagrindimą. Pastabų negauta.

                     (14)

                     Šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Pagal Įgyvendinimo reglamentą (ES) 2015/2272 už nagrinėjamojo produkto importą į Sąjungą bendrovės „Hubei Xinyegang Steel Co., Ltd“ sumokėti galutiniai antidempingo muitai grąžinami arba atsisakoma juos išieškoti. Dėl grąžinimo arba atsisakymo išieškoti kreipiamasi į nacionalines muitines, remiantis galiojančiais muitų teisės aktais.

               2.   Delspinigių, mokėtinų tuo atveju, kai turi būti grąžinami muitai ir dėl to atsiranda teisė į delspinigių mokėjimą, norma yra Europos Centrinio Banko savo pagrindinėms refinansavimo operacijoms taikoma norma, paskelbta Europos Sąjungos oficialiojo leidinio C serijoje ir galiojusi mėnesio, kurį sueina mokėjimo terminas, pirmą kalendorinę dieną, padidinus ją vienu procentiniu punktu.

            2 straipsnis
            Įgyvendinimo reglamentas (ES) 2015/2272 iš dalies keičiamas taip:

                        1)

                        1 straipsnio 2 dalis pakeičiama taip:

                           „2.   Galutinio antidempingo muito normos, taikomos 1 dalyje aprašytų ir toliau išvardytų bendrovių pagamintų produktų neto kainai Sąjungos pasienyje prieš sumokant muitą, yra nurodytos toliau.

                                       Bendrovė

                                       Antidempingo muito norma (%)

                                       Papildomas TARIC kodas

                                       Shandong Luxing Steel Pipe Co., Ltd, Qingzhou City, KLR

                                       17,7

                                       A949

                                       Kitos priede išvardytos bendradarbiaujančios bendrovės

                                       27,2

                                       A950

                                       Visos kitos bendrovės

                                       39,2

                                       A999

                                 1 dalyje aprašytiems produktams, kuriuos pagamino „Hubei Xinyegang Steel Co., Ltd“, antidempingo muitas netaikomas. „Hubei Xinyegang Steel Co., Ltd“ nustatytas papildomas TARIC kodas C129.“

                        2)

                        Priedo lentelė pakeičiama šia lentele:

                                    „Bendrovės pavadinimas

                                    Miestas

                                    Hebei Hongling Seamless Steel Pipes Manufacturing Co., Ltd

                                    Handan

                                    Hengyang Valin MPM Co., Ltd

                                    Hengyang

                                    Hengyang Valin Steel Tube Co., Ltd

                                    Hengyang

                                    Jiangsu Huacheng Industry Group Co., Ltd

                                    Zhangjiagang

                                    Jiangyin City Seamless Steel Tube Factory

                                    Jiangyin

                                    Jiangyin Metal Tube Making Factory

                                    Jiangyin

                                    Pangang Group Chengdu Iron & Steel Co., Ltd

                                    Chengdu

                                    Shenyang Xinda Co., Ltd

                                    Shenyang

                                    Suzhou Seamless Steel Tube Works

                                    Suzhou

                                    Tianjin Pipe (Group) Corporation (TPCO)

                                    Tianjin

                                    Wuxi Dexin Steel Tube Co., Ltd

                                    Wuxi

                                    Wuxi Dongwu Pipe Industry Co., Ltd

                                    Wuxi

                                    Wuxi Seamless Oil Pipe Co., Ltd

                                    Wuxi

                                    Zhangjiagang City Yiyang Pipe Producing Co., Ltd

                                    Zhangjiagang

                                    Zhangjiagang Yichen Steel Tube Co., Ltd

                                    Zhangjiagang“

            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            2 straipsnis taikomas nuo 2015 m. gruodžio 9 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 12 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  2009 m. rugsėjo 24 d. Tarybos reglamentas (EB) Nr. 926/2009, kuriuo nustatomas galutinis antidempingo muitas ir laikinojo muito, nustatyto tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies ar plieno, galutinis surinkimas (OL L 262, 2009 10 6, p. 19).

            (3)  2014 m. sausio 29 d. Bendrojo Teismo (antroji kolegija) sprendimas byloje T-528/09, Hubei Xinyegang Steel Co. Ltd prieš Europos Sąjungos Tarybą, ECLI:EU:T:2014:35.

            (4)  2016 m. balandžio 7 d. Teisingumo Teismo (antroji kolegija) sprendimas sujungtose bylose C-186/14 P ir C-193/14 P, ArcelorMittal Tubular Products Ostrava a.s. ir kt. prieš Hubei Xinyegang Steel Co. Ltd ir Europos Sąjungos Taryba prieš Hubei Xinyegang Steel Co. Ltd, ECLI:EU:C:2016:209.

            (5)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51).

            (6)  2015 m. gruodžio 7 d. Komisijos įgyvendinimo reglamentas (ES) 2015/2272, kuriuo, pagal Tarybos reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies arba plieno nustatomas galutinis antidempingo muitas (OL L 322, 2015 12 8, p. 21).

            (7)  2018 m. spalio 18 d. Bendrojo Teismo (septintoji kolegija) sprendimas byloje T-364/16, ArcelorMittal Tubular Products Ostrava a.s. ir kt. prieš Europos Komisiją, ECLI:EU:T:2018:696.

            (8)  Byla T-364/16, 67 punktas.

            (9)  Byla T-364/16, 65 punktas.

            (10)  Byla T-364/16, 68 punktas.

            (11)  2017 m. sausio 18 d. Teisingumo Teismo (trečiosios kolegijos) sprendimas C-365/15, Wortmann prieš Hauptzollamt Bielefeld, EU:C:2017:19, 35–39 punktai.


title: 2019 m. vasario 19 d. Komisijos įgyvendinimo reglamentas (ES) 2019/291, kuriuo dėl veikliųjų medžiagų 1-naftilacetamido, 1-naftilacto rūgšties, akrinatrino, azoksistrobino, fluazifopo p, fluroksipiro, imazalilo, metilkrezoksimo, oksifluorfeno, prochlorazo, proheksadiono, spiroksamino, teflutrino ir terbutilazino patvirtinimo galiojimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE.)

text:
20.2.2019

                  LT

                  Europos Sąjungos oficialusis leidinys

                  L 48/17

         KOMISIJOS ĮGYVENDINIMO REGLAMENTAS (ES) 2019/291
         2019 m. vasario 19 d.
         kuriuo dėl veikliųjų medžiagų 1-naftilacetamido, 1-naftilacto rūgšties, akrinatrino, azoksistrobino, fluazifopo p, fluroksipiro, imazalilo, metilkrezoksimo, oksifluorfeno, prochlorazo, proheksadiono, spiroksamino, teflutrino ir terbutilazino patvirtinimo galiojimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo B dalyje išvardytos veikliosios medžiagos, patvirtintos pagal Reglamentą (EB) Nr. 1107/2009;

                     (2)

                     1-naftilacetamido, 1-naftilacto rūgšties, akrinatrino, azoksistrobino, fluazifopo p, fluroksipiro, imazalilo, metilkrezoksimo, oksifluorfeno, prochlorazo, proheksadiono, spiroksamino, teflutrino ir terbutilazino patvirtinimo galiojimo laikotarpis baigiasi 2021 m. gruodžio 31 d.;

                     (3)

                     paraiškos dėl į šį reglamentą įtrauktų veikliųjų medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (3). Tačiau šių medžiagų patvirtinimo galiojimas dėl nuo pareiškėjo nepriklausančių priežasčių veikiausiai baigsis anksčiau, negu bus priimtas sprendimas dėl jų patvirtinimo galiojimo pratęsimo. Todėl būtina pratęsti jų patvirtinimo galiojimo laikotarpį pagal Reglamento (EB) Nr. 1107/2009 17 straipsnį;

                     (4)

                     atsižvelgiant į laiką ir išteklius, reikalingus daugybės veikliųjų medžiagų, kurių patvirtinimo galiojimas baigiasi 2019–2021 m., patvirtinimo galiojimo pratęsimo paraiškų vertinimui užbaigti, Komisijos įgyvendinimo sprendimu C(2016) 6104 (4) sudaryta darbo programa, kuria veikliosios medžiagos sugrupuotos pagal jų panašumus, ir nustatyti prioritetai atsižvelgiant į su žmonių bei gyvūnų sveikata ir aplinka susijusius saugos aspektus, kaip nustatyta Reglamento (EB) Nr. 1107/2009 18 straipsnyje;

                     (5)

                     vadovaujantis Įgyvendinimo sprendimu C(2016) 6104, pirmenybė turėtų būti teikiama medžiagoms, kurios, manoma, kelia nedidelę riziką. Šių medžiagų patvirtinimo galiojimo pratęsimo laikotarpis turėtų būti kuo trumpesnis. Atsižvelgiant į valstybėms narėms ataskaitų rengėjoms ir antrosioms tą pačią ataskaitą rengiančioms valstybėms narėms tenkančių pareigų ir darbo pasiskirstymą ir turimus vertinimui atlikti ir sprendimams priimti būtinus išteklius, veikliajai medžiagai proheksadionui toks laikotarpis turėtų būti vieni metai;

                     (6)

                     veikliųjų medžiagų, kurios nepriskirtos prioritetinėms Įgyvendinimo sprendimo C(2016) 6104 kategorijoms, patvirtinimo galiojimo laikotarpis turėtų būti pratęstas dvejiems arba trejiems metams, atsižvelgiant į dabartinę galiojimo datą, į tai, kad, remiantis Įgyvendinimo reglamento (ES) Nr. 844/2012 6 straipsnio 3 dalimi, papildomas veikliosios medžiagos dokumentų rinkinys turi būti pateiktas likus ne mažiau kaip 30 mėnesių iki patvirtinimo galiojimo pabaigos, į poreikį užtikrinti tolygų narėms ataskaitų rengėjoms ir antrosioms tą pačią ataskaitą rengiančioms valstybėms narėms tenkančių pareigų ir darbo pasiskirstymą ir turimus vertinimui atlikti ir sprendimams priimti būtinus išteklius. Todėl tikslinga dvejiems metams pratęsti veikliųjų medžiagų 1-naftilacetamido, 1-naftilacto rūgšties, akrinatrino, fluazifopo p, prochlorazo ir spiroksamino patvirtinimo galiojimo laikotarpius ir trejiems metams pratęsti veikliųjų medžiagų azoksistrobino, fluroksipiro, imazalilo, metilkrezoksimo, oksifluorfeno, teflutrino, terbutilazino patvirtinimo galiojimo laikotarpius;

                     (7)

                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, jei likus 30 mėnesių iki šio reglamento priede nustatytos atitinkamos galiojimo pabaigos datos pagal Įgyvendinimo reglamentą (ES) Nr. 844/2012 nebus pateikta papildomų dokumentų rinkinio, Komisija nustatys galiojimo pabaigos datą – ji bus ta pati, kaip ir prieš priimant šį reglamentą, arba kita anksčiausia data;

                     (8)

                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija priims reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes neatitinka patvirtinimo kriterijų, Komisija nustatys galiojimo pabaigos datą – ji bus ta pati, kaip prieš priimant šį reglamentą, arba diena, kurią įsigalioja reglamentas dėl veikliųjų medžiagų patvirtinimo galiojimo nepratęsimo, nelygu, kuri iš šių datų bus vėlesnė. Tais atvejais, kai Komisija priims reglamentą, kuriuo pratęsiamas šio reglamento priede nurodytos veikliosios medžiagos patvirtinimo galiojimas, Komisija stengsis nustatyti, kai tinkama konkrečiomis aplinkybėmis, kuo ankstesnę taikymo datą;

                     (9)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 19 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (4)  2016 m. rugsėjo 28 d. Komisijos įgyvendinimo sprendimas dėl veikliųjų medžiagų patvirtinimų, kurie nustoja galioti 2019, 2020 ir 2021 m., atnaujinimo paraiškų vertinimo darbo programos sudarymo pagal Europos Parlamento ir Tarybos reglamentą (EB) Nr. 1107/2009 (OL C 357, 2016 9 29, p. 9).

            PRIEDAS
            Įgyvendinimo reglamento (ES) Nr. 540/2011 priedo B dalis iš dalies keičiama taip:

                        1)

                        šeštoje skiltyje azoksistrobino (4 įrašas) patvirtinimo galiojimo pabaigos data pakeičiama į „2024 m. gruodžio 31 d.“;

                        2)

                        šeštoje skiltyje imazalilo (5 įrašas) patvirtinimo galiojimo pabaigos data pakeičiama į „2024 m. gruodžio 31 d.“;

                        3)

                        šeštoje skiltyje proheksadiono (6 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        4)

                        šeštoje skiltyje spiroksamino (7 įrašas) patvirtinimo galiojimo pabaigos data pakeičiama į „2023 m. gruodžio 31 d.“;

                        5)

                        šeštoje skiltyje metilkrezoksimo (8 įrašas) patvirtinimo galiojimo pabaigos data pakeičiama į „2024 m. gruodžio 31 d.“;

                        6)

                        šeštoje skiltyje fluroksipiro (9 įrašas) patvirtinimo galiojimo pabaigos data pakeičiama į „2024 m. gruodžio 31 d.“;

                        7)

                        šeštoje skiltyje teflutrino (10 įrašas) patvirtinimo galiojimo pabaigos data pakeičiama į „2024 m. gruodžio 31 d.“;

                        8)

                        šeštoje skiltyje oksifluorfeno (11 įrašas) patvirtinimo galiojimo pabaigos data pakeičiama į „2024 m. gruodžio 31 d.“;

                        9)

                        šeštoje skiltyje 1-naftilacetamido (12 įrašas) patvirtinimo galiojimo pabaigos data pakeičiama į „2023 m. gruodžio 31 d.“;

                        10)

                        šeštoje skiltyje 1-naftilacto rūgšties (13 įrašas) patvirtinimo galiojimo pabaigos data pakeičiama į „2023 m. gruodžio 31 d.“;

                        11)

                        šeštoje skiltyje fluazifopo-P (15 įrašas) patvirtinimo galiojimo pabaigos data pakeičiama į „2023 m. gruodžio 31 d.“;

                        12)

                        šeštoje skiltyje terbutilazino (16 įrašas) patvirtinimo galiojimo pabaigos data pakeičiama į „2024 m. gruodžio 31 d.“;

                        13)

                        šeštoje skiltyje akrinatrino (19 įrašas) patvirtinimo galiojimo pabaigos data pakeičiama į „2023 m. gruodžio 31 d.“;

                        14)

                        šeštoje skiltyje prochlorazo (20 įrašas) patvirtinimo galiojimo pabaigos data pakeičiama į „2023 m. gruodžio 31 d.“